title: Διερεύνηση των γνώσεων και πεποιθήσεων των γυναικών που επισκέπτονται το Κέντρο Υγείας Χαλάστρας, για τον καρκίνο του τραχήλου της μήτρας και την εξέταση του τραχηλικού επιχρίσματος
title: Investigation of the knowledge and beliefs of women visiting the Chalastra Health Center about cervical cancer and cervical smear examination
titleType: AlternativeTitle
Creators: name: Κοντονίκου, Σοφία
Publisher: name: Πανεπιστήμιο Δυτικής Αττικής
Year: 2024
Subjects: Τεστ Παπανικολάου
Καρκίνος του τραχήλου της µήτρας
HPV

description: Εισαγωγή: Σύµφωνα µε τον Παγκόσµιο Οργανισµό Υγείας (ΠΟΥ), ο καρκίνος του τραχήλου της µήτρας κατατάσσεται ως ο τέταρτος συχνότερος καρκίνος στις γυναίκες. Τα πρωτογενή µέτρα πρόληψης, όπως το εµβόλιο HPV και τα δευτερογενή µέτρα πρόληψης, όπως ο προσυµπτωµατικός έλεγχος µπορούν να µειώσουν σηµαντικά την εµφάνιση του καρκίνου του τραχήλου της µήτρας. Ο κυριότερος παράγοντας πρόκλησης του καρκίνου του τραχήλου της µήτρας είναι ο ιός των ανθρώπινων θηλωµάτων (HPV). Σε σύγκριση µε άλλους τύπους καρκίνου, ο καρκίνος του τραχήλου της µήτρας µπορεί να ελεγχθεί αποτελεσµατικά µέσω οργανωµένων προγραµµάτων πληθυσµιακού προσυµπτωµατικού ελέγχου, τα οποία στοχεύουν στον εντοπισµό και τη θεραπεία προκαρκινικών βλαβών σε πρώιµο στάδιο. Σκοπός : Σκοπός της παρούσας µελέτης ήταν η διερεύνηση των γνώσεων και των πεποιθήσεων των γυναικών που προσήλθαν στο Κέντρο Υγείας Χαλάστρας για τον καρκίνο του τραχήλου της µήτρας και την εξέταση του τραχηλικού επιχρίσµατος. Υλικό και µέθοδος: Η έρευνα πραγµατοποιήθηκε σε γυναίκες ηλικίας 25-65 ετών που προσέρχονταν στο Κέντρο Υγείας Χαλάστρας από 15 Μαΐου 2023 έως 15 Αυγούστου 2023. Ο αριθµός του δείγµατος είναι 160 άτοµα. Το πρώτο µέρος του ερωτηµατολογίου βασίστηκε στο ερωτηµατολόγιο του Cervical Cancer Awareness and Symptoms Initiative (CCASI) και βασίζεται σε ένα πρωταρχικό CAM που αναπτύχθηκε από την Cancer Research UK, το University College του Λονδίνου, το King’s College London και το Oxford University το 2007-2008. Το δεύτερο µέρος του ερωτηµατολογίου είναι το ερωτηµατολόγιο του µοντέλου των Πεποιθήσεων για την Υγεία για τον καρκίνο του τραχήλου της µήτρας και το Τεστ Παπανικολάου της Champion. Για την ανάλυση χρησιµοποιήθηκε το στατιστικό πρόγραµµα SPSS 26.0. Αποτελέσµατα:Διαπιστώθηκε ότι το 98,1% των συµµετεχουσών στη µελέτη έχει πραγµατοποιήσει Τεστ Παπανικολάου κάποια στιγµή στη ζωή του και το 11,5% είχε κάποιο παθολογικό τέστ. Επισηµαίνεται ότι το σκορ γνώσεων σχετικά µε τα σηµεία του καρκίνου του τραχήλου ήταν 40,4% και το 96,4% θα προσεύφευγε άµεσα στο γιατρό του αν είχε κάποιο σύµπτωµα του καρκίνου του τραχήλου. Επιπλέον, διαπιστώνεται ότι αρκετά µεγάλος αριθµός γυναικών έχει καλύτερες γνώσεις (47,1%) σχετικά µε τους παράγοντες που αυξάνουν τον κίνδυνο καρκίνο του τραχήλου. Επίσης, το 32,6% ήταν αρκετά έως πολύ βέβαιες ότι θα παρατηρούσαν κάποιο σύµπτωµα του καρκίνου του τραχήλου της µήτρας. Το 73,8% γνώριζε ότι υπάρχει πρόγραµµα ελέγχου του καρκίνου του τραχήλου της µήτρας στην Ελλάδα και το 93,8% ήταν ενήµερο και για το εµβόλιο. Η ηλικία και η εκπαίδευση βρέθηκαν να συσχετίζονται ανεξάρτητα µε την ενηµέρωση για το πρόγραµµα προσυµπτωµατικού ελέγχου του καρκίνου του τραχήλου στην Ελλάδα. Συµπεράσµατα:Τα ευρήµατα αυτής της µελέτης υποδεικνύουν µια θετική στάση των γυναικών προς την πρόληψη του καρκίνου του τραχήλου της µήτρας. Επίσης, από τα αποτελέσµατα της παρούσας έρευνας διαπιστώνεται ότι το επίπεδο γνώσεων για τον καρκίνο του τραχήλου της µήτρας και το Τεστ Παπανικολάου των γυναικών που προσήλθαν στο Κέντρο Υγείας Χαλάστρας ήταν επαρκές.